Vivaldi (nettleser)

Vivaldi er en nettleser utviklet av Vivaldi Technologies, et selskap som ble grunnlagt av Jon Stephenson von Tetzchner, tidligere administrerende direktør og medgrunnlegger av Opera Software, og Tatsuki Tomita. Nettleserens slagord er «Vivaldi er en nettleser for våre venner», og sikter seg inn på teknisk anlagte brukere og tidligere brukere av Opera som er misfornøyde etter at Opera byttet fra webmotoren Presto til Blink (som fjernet mange populære funksjoner).

Vivaldi begynte som et nettsamfunn som erstattet My Opera, som ble lagt ned av Opera i mars 2014. Den første tekniske forhåndsvisningen av nettleseren ble lansert 27. januar 2015 for Microsoft Windows, Linux og OS X. Versjon 1.0 av nettleseren ble offisielt utgitt 6. april 2016.

Referanser

Eksterne lenker 
 
 
 

Nettlesere
Programvare fra 2015